CELEX: 52020PC0267
Language: sl
Date: 2020-06-26
Title: Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani in vlado Danske ter lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu

EVROPSKA KOMISIJA
            Bruselj, 26.6.2020
            COM(2020) 267 final
            2020/0129(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani in vlado Danske ter lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog zadeva sklep o določitvi stališča, ki se v imenu Unije zastopa v Skupnem odboru, ustanovljenem na podlagi Sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani, za sprejetje sklepa Skupnega odbora o spremembi protokolov 1 in 4 k Sporazumu. 
            
            
               2.Ozadje predloga
            
            
               2.1.Sporazum
            
            
               Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani (v nadaljnjem besedilu: Sporazum) je Evropska skupnost sklenila s Sklepom Sveta 97/126/ES
                  1
               . Namen Sporazuma je z razširitvijo vzajemne trgovine spodbujati skladen razvoj gospodarskih odnosov med Skupnostjo in Ferskimi otoki, zagotavljati poštene konkurenčne pogoje za trgovino med pogodbenicama ter prispevati k odstranitvi trgovinskih ovir. Sporazum je začel veljati 1. januarja 1997.
            
            
               2.2.Skupni odbor
            
            
               Skupni odbor, ustanovljen na podlagi člena 31(1) Sporazuma, je odgovoren za upravljanje Sporazuma in zagotavlja njegovo pravilno izvajanje. Člen 34(1) Sporazuma Skupni odbor pooblašča za spreminjanje določb protokolov k Sporazumu. 
            
            
               2.3.Predvideni akt Skupnega odbora
            
            
               Člen 36 Sporazuma določa, da bo Unija na zahtevo Ferskih otokov razmislila o izboljšanju možnosti dostopa za določene proizvode in razširitvi tarifnih koncesij za ribiške proizvode s Ferskih otokov.
            
            
               V skladu z rezultati pogajanj med Evropsko komisijo in Ferskimi otoki, ki so se izvedli na 18. seji Skupnega odbora 9. oktobra 2019 v kraju Norðragøta na Ferski otokih, Skupni odbor sprejme sklep v zvezi s spremembami protokolov 1 in 4 k Sporazumu. 
            
            
               3.Stališče, ki se zastopa v imenu Unije
            
            
               Namen predlaganih sprememb je povečati dostop do trga za obe pogodbenici, kakor je bilo dogovorjeno 9. oktobra 2019 na 18. seji Skupnega odbora. Gre za tri bistvene spremembe:
            
            
               –Protokol 1: Zamrznjene in konzervirane papaline (oznaki KN 0303 53 90 in 1604 13 90) se dodajo na seznam proizvodov v tabeli I Priloge k Protokolu 1 k Sporazumu, ki navaja preferencialne dajatve in druge pogoje pri uvozu proizvodov, ki izvirajo in prihajajo s Ferskih otokov, v Skupnost. Unija bo za te proizvode s poreklom s Ferskih otokov uporabljala nično stopnjo uvoznih dajatev. Ferski otoki so to zahtevo predložili Uniji v skladu s členom 36 Sporazuma in pogodbenici sta se strinjali, da spremenita Protokol 1.
            
            
               –Protokol 4: Opomba 1 in odstavek 2 člena 1 Protokola 4 k Sporazumu se črtata. V opombi 1 je navedena omejitev dodanega glutena v ribji krmi, ki se izvaža s Ferskih otokov v Unijo, pri oznakah KN ex 2309 90 10, ex 2309 90 31 in ex 2309 90 41. Odstavek 2 se nanaša na zahteve za certificiranje in nadzor v zvezi s tarifno kvoto, odprto za ribjo krmo pod oznakami KN ex 2309 90 10, ex 2309 90 31 in ex 2309 90 41. Ferski otoki so na seji Skupnega odbora novembra 2017 najprej vložili zahtevo za črtanje z utemeljitvijo, da se je sestava ribje krme za sektor akvakulture močno razvila, zaradi česar je gluten postal njen pomembnejši sestavni del. 
            
            
               –Protokol 4: Doda se nov člen, ki določa tarifne kvote za mesne proizvode, izvožene iz Unije na Ferske otoke. Unija je v okviru navedenih pogajanj zahtevala povečanje dostopa na trg za izvoz ovčjega mesa iz Unije na Ferske otoke. Pogodbenici sta se dogovorili za določitev tarifne kvote za vrsto proizvodov iz ovčjega mesa (oznake KN 0204, 0206 80 99, 0206 90 99, 0210 90 11, 0210 90 60, ex 0210 90 90). Tarifna kvota z nično stopnjo uvozne dajatve bo uvedena postopoma: 40 ton po sprejetju predvidenega akta (tj. v letu 2020) in 80 ton po treh letih (tj. v letu 2023).
            
            
               Komisija je države članice o izidu teh pogajanj obvestila na seji Delovne skupine Sveta za Evropsko združenje za prosto trgovino (EFTA), ki je potekala 24. oktobra 2019.
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe Sveta o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               Skupni odbor je organ, ustanovljen s Sporazumom. Akt, k sprejetju katerega je pozvan Skupni odbor, je akt s pravnim učinkom. Predvideni akt bo v skladu s členom 34(1) Sporazuma spremenil protokola 1 in 4 k Sporazumu in za pogodbenici bodo te spremembe zavezujoče. Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani sklep je zato člen 207 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               5.Objava predvidenega akta
            
            
               Ker bo akt Skupnega odbora spremenil protokola 1 in 4 k Sporazumu, je primerno, da se ga po sprejetju objavi v Uradnem listu Evropske unije.
            
            
               2020/0129 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani in vlado Danske ter lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum med Evropsko skupnostjo na eni strani in vlado Danske ter lokalno vlado Ferskih otokov na drugi strani (v nadaljnjem besedilu: Sporazum) je Evropska skupnost sklenila s Sklepom Sveta 97/126/ES
                  3
               , veljati pa je začel 1. januarja 1997. 
            
            
               (2)Skupni odbor lahko v skladu s členom 34 Sporazuma spremeni določbe protokolov k Sporazumu. 
            
            
               (3)Po pogajanjih sta se lokalna vlada Ferskih otokov in Unija dogovorili za spremembo nekaterih določb protokolov 1 in 4 k Sporazumu. Namen teh sprememb je razširiti obseg dostopa do trga za obe pogodbenici za izbrane proizvode.
            
            
               (4)Skupni odbor sprejme sklep v zvezi s spremembami protokolov 1 in 4 k Sporazumu. 
            
            
               (5)Primerno je, da se določi stališče, ki se v imenu Unije zastopa v Skupnem odboru, saj bo sklep o spremembi protokolov 1 in 4 k Sporazumu za Unijo zavezujoč –
            
            
               SPREJEL NASLEDNJI SKLEP:
            
            
               Člen 1
            
            
               Stališče o spremembah protokolov 1 in 4 k Sporazumu, ki se v imenu Unije zastopa v Skupnem odboru, temelji na osnutku sklepa Skupnega odbora, priloženega k temu sklepu.
            
            
               Člen 2
            
            
               Sklep Skupnega odbora se objavi v Uradnem listu Evropske unije.
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta 97/126/ES z dne 6. decembra 1996 o sklenitvi Sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani (UL L 53, 22.2.1997, str. 1).
               
               
                  
                     (2)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.
               
               
                  
                     (3)
                  
                        Sklep Sveta 97/126/ES z dne 6. decembra 1996 zadeva sklenitev Sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani (UL L 53, 22.2.1997, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 26.6.2020
            COM(2020) 267 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, v zvezi s sprejetjem sprememb protokolov 1 in 4 k Sporazumu
            
               
         
         
            
               OSNUTEK
            
            
               SKLEP št. .../... SKUPNEGA ODBORA ES-FERSKI OTOKI
            
            
               z dne … 2020
            
            
               o spremembi protokolov 1 in 4 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani
            
            
               SKUPNI ODBOR JE – 
            
            
               ob upoštevanju Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani
                  1
               , zlasti člena 34(1) Sporazuma,
            
            
               ob upoštevanju naslednjega:
            
            
               (1)Protokol 1 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani (v nadaljnjem besedilu: Sporazum) se nanaša na tarifno obravnavo in režime, ki se uporabljajo za nekatere ribe in ribiške proizvode, sproščene v prosti promet v Evropski uniji ali uvožene na Ferske otoke. Priloga k Protokolu 1 navaja preferencialne dajatve in druge pogoje, ki se uporabljajo pri uvozu izdelkov s poreklom in izvorom s Ferskih otokov v Evropsko unijo.
            
            
               (2)Ferski otoki so na podlagi člena 36 Sporazuma vložili zahtevo, da se oznaki KN 0303 53 90 in 1604 13 90 dodata Prilogi k Protokolu 1 k Sporazumu. Evropska unija po pregledu zadevnega trga meni, da bi se ti proizvodi lahko uvažali v Evropsko unijo brez dajatev in količinskih omejitev. 
            
            
               (3)V Protokolu 4 k Sporazumu so navedene posebne določbe pri uvozu nekaterih kmetijskih proizvodov, ki niso našteti v Protokolu 1.
            
            
               (4)V skladu s členom 1 Protokola 4 k Sporazumu je Evropska unija prvotno dodelila tarifne koncesije za ribjo krmo s Ferskih otokov za letno brezcarinsko tarifno kvoto 5 000 ton. Ta brezcarinska tarifna kvota je bila spremenjena s Sklepom št. 2/98 Skupnega odbora ES/Danska-Ferski otoki
                  2
               , s katerim se je povečala na 10 000 ton od 1. januarja 2000, in s Sklepom št. 1/2007 Skupnega odbora ES/Danska-Ferski otoki
                  3
               , s katerim se je povečala na 20 000 ton in v katerem je bilo določeno, da ribja krma, za katero je odobren preferencialni uvozni režim, ne sme vsebovati dodanega glutena.
            
            
               (5)Ferski otoki so zahtevali spremembo Protokola 4 k Sporazumu, in sicer odstranitev omejitev dodanega glutena v ribji krmi, za katero je odobrena preferencialna obravnava, saj je gluten postal osnovna surovina ribje krme. 
            
            
               (6)V členu 2 Protokola 4 k Sporazumu so navedeni proizvodi s poreklom iz Evropske unije iz poglavij 1 do 24 harmoniziranega sistema, katerih Ferski otoki pri uvozu ne oprostijo tarif in dajatev. 
            
            
               (7)Evropska unija je zahtevala odprtje brezcarinske tarifne kvote za oznake KN 0204, 0206 80 99, 0206 90 99, 0210 90 11, 0210 90 60, ex 0210 90 90, ki so navedene v členu 2 Protokola 4. Ferski otoki menijo, da bi se pri izvozu teh proizvodov iz Evropske unije po triletnem prehodnem obdobju z brezcarinsko tarifno kvoto 40 ton lahko odobrila brezcarinska tarifna kvota 80 ton.
            
            
               (8)Protokola 1 in 4 bi zato bilo treba ustrezno spremeniti – 
            
            
               SPREJEL NASLEDNJI SKLEP:
            
            
               Člen 1
            
            
               Tabela I Priloge k Protokolu 1 k Sporazumu se spremeni: 
            
            
               (1)Med oznako KN 0303 50 98 in oznako KN 0303 60 11 se vstavi naslednja vrstica: 
            
         
         
            
                     
                        „0303 53 90
                     
                  
                  
                     
                        – – – papaline (Sprattus sprattus) 
                     
                  
                  
                     
                        0“
                     
                  
                  
                     
                  
               
            
               (2)Med oznako KN 1604 12 99 in oznako KN 1604 19 se vstavijo naslednje vrstice:
            
            
                     
                        „1604 13
                     
                     
                     
                        1604 13 90
                     
                  
                  
                     
                        – – sardele, velike sardele in papaline
                     
                     
                        – – – sardele:
                     
                     
                        – – – drugo
                     
                  
                  
                     
                     
                     
                        0“
                     
                  
                  
                     
                  
               
               Člen 2
            
            
               Protokol 4 k Sporazumu se spremeni: 
            
            
               (1)Člen 1 se nadomesti z naslednjim: 
            
            
               „Člen 1
            
            
               Evropska unija proizvodom, ki izvirajo in prihajajo s Ferskih otokov, odobri naslednje tarifne kvote:
            
            
                     
                        Oznaka KN
                     
                  
                  
                     
                        Opis
                     
                  
                  
                     
                        Stopnja dajatve
                     
                  
                  
                     
                        Tarifna kvota v tonah
                     
                  
               
                     
                        0204
                     
                     
                        0206 80 99
                     
                     
                        0206 90 99
                     
                     
                        0210 90 11
                     
                     
                     
                        0210 90 19
                     
                     
                     
                        0210 90 60
                     
                     
                     
                        ex 1601
                     
                     
                     
                     
                     
                        ex 1602
                     
                  
                  
                     
                        Meso, ovčje ali kozje, sveže, ohlajeno ali zamrznjeno
                     
                     
                        Užitni klavnični proizvodi ovc in koz, sveži ali ohlajeni
                     
                     
                        Užitni klavnični proizvodi ovc in koz, zamrznjeni
                     
                     
                        Meso, ovčje ali kozje, nasoljeno, v slanici, sušeno ali dimljeno, s kostmi
                     
                     
                        Meso, ovčje ali kozje, nasoljeno, v slanici, sušeno ali dimljeno, brez kosti
                     
                     
                        Užitni klavnični proizvodi iz ovčjega in kozjega mesa, nasoljeni, v slanici, sušeni ali dimljeni
                     
                     
                        Klobase in podobni proizvodi iz mesa, klavničnih proizvodov ali krvi; Prehrambni proizvodi na osnovi teh proizvodov:
                     
                     
                        – ovc in koz
                     
                     
                     
                        Drugi pripravljeni ali konzervirani proizvodi iz mesa, klavničnih proizvodov ali krvi
                     
                     
                        – ovc in koz
                     
                  
                  
                     
                        0
                     
                     
                     
                        0
                     
                     
                        0
                     
                     
                        0
                     
                     
                     
                        0
                     
                     
                     
                        0
                     
                     
                     
                     
                     
                        0
                     
                  
                  
                     
                         
                     
                     
                     
                     
                     
                     
                     
                     
                     
                        20 
                     
                  
               
                     
                        ex 2309 90 10 
                     
                     
                        ex 2309 90 31
                     
                     
                        ex 2309 90 41
                     
                  
                  
                     
                        Ribja krma
                     
                  
                  
                     
                        0
                     
                  
                  
                     
                        20 000
                     
                  
               
               “
            
            
               (2)Doda se naslednji člen 3: 
            
            
               „Člen 3
            
            
               Ferski otoki odprejo naslednje tarifne kvote za proizvode s poreklom in izvorom iz Evropske unije:
            
            
                     
                        Oznaka KN
                     
                  
                  
                     
                        Opis
                     
                  
                  
                     
                        Stopnja dajatve
                     
                  
                  
                     
                        Tarifna kvota v tonah
                     
                  
               
                     
                        0204
                     
                     
                        0206 80 99
                     
                     
                        0206 90 99
                     
                     
                        0210 90 11
                     
                     
                     
                        0210 90 60
                     
                     
                     
                        ex 0210 90 90
                     
                  
                  
                     
                        Meso, ovčje ali kozje, sveže, ohlajeno ali zamrznjeno
                     
                     
                        Užitni klavnični proizvodi ovc in koz, sveži ali ohlajeni
                     
                     
                        Užitni klavnični proizvodi ovc in koz, zamrznjeni
                     
                     
                        Meso, ovčje ali kozje, nasoljeno, v slanici, sušeno ali dimljeno, s kostmi
                     
                     
                        Užitni klavnični proizvodi iz ovčjega in kozjega mesa, nasoljeni, v slanici, sušeni ali dimljeni
                     
                     
                        Užitne moke in zdrobi iz mesa in klavničnih proizvodov iz ovčjega ali kozjega mesa
                     
                  
                  
                     
                        0
                     
                     
                        0
                     
                     
                        0
                     
                     
                        0
                     
                     
                     
                        0
                     
                     
                     
                        0
                     
                  
                  
                     
                         
                     
                  
                  
                     
                     
                        40 v letih 2020, 2021 in 2022;
                     
                     
                        80 od leta 2023
                     
                  
               
               “
            
            
               (3)Priloga I se črta.
            
            
               Člen 3
            
            
               Ta sklep začne veljati na dan sprejetja.
            
            
               V ..., dne... 
            
         
         
            
                     
                  
                  
                     
                        Za Skupni odbor
                     
                     
                        Predsednik/Predsednica
                     
                  
               
         
         
            
                  
                     (1)
                  
                        UL L 53, 22.2.1997, str. 2.
               
               
                  
                     (2)
                  
                        UL L 263, 26.9.1998, str. 37.
               
               
                  
                     (3)
                  
                        UL L 275, 19.10.2007, str. 32.